NaiveNeuron/SloPal huggingface dataset:
Viskupič, Jozef, poslanec NR SR (2015-02-04):
Súkal, Kyrasov, bola podľa mňa na mieste a ten širší kontext bolo vidieť, len mňa zaujal presne ten moment, kedy si hovoril o momente prideľovania investičných pomocí a akým zázrakom sa riadenie tejto krajiny posúva s tým, že čím menšia suma, tým menší kolektív alebo dokonca až individuálne rozhodnutie samotného ministra, čiže pod 200 miliónov vláda, nad 200 miliónov minister. Ja si myslím, že mali by sme byť dôslední a práve preto podávam návrh, aby sme urobili možno nasledujúcu zmenu, prejde-neprejde, aspoň sa o tom bude hovoriť. Do milióna minister, do 30 miliónov vláda a potom nad 30 miliónov by sme pekne pod verejnou kontrolou, aby na hospodárskom výbore mali čo robiť a následne aj v parlamente, nad 30 miliónov, čiže taká tá pekná okrúhla miliardička, ak budeme hovoriť v korunách, nech sa tým, investičnou pomocou, ktorú naškrabeme od malého a stredného podnikania a potom ju následne posúvame naším kapitánom, či ako sa to volá, priemyslu, no tak, nech sa s tým zaoberá tá, ten verejný priestor na výboroch a kde musia poslanci, ktorí sú priamo volení, argumentovať, že prečo ich predstavitelia, ich vlády, ktorej držia chrbát, ponúkajú firmám nejaké investičné stimuly alebo, alebo podobne. Čiže dávam návrh, tie sumy môžeme doladiť, ale toto by bolo z hľadiska riadenia, aj rozhodovacích právomocí podľa mňa v normálnej transparentnej a demokratickej krajine to, čo by sme mali pre toto urobiť. Ďakujem.
Gröhling, Branislav, poslanec NR SR (2018-02-07):
Ďakujem kolegyni Remišovej, že vyslovila aj Fínsko a že tú diskusiu stále ťaháme ku kvalite základných škôl, pretože to by malo byť v súčasnosti aj najdôležitejšie. Je faktom, že tie osemročné gymnáziá nám naozaj odoberajú základným školám najlepších žiakov a s týmto stavom nie sú spokojní, stačí si urobiť ten prieskum, pán kolega Čaplovič to aj spomínal, že združenie základných škôl ako definuje, a potom tento odliv nám v podstate ovplyvňuje celé základné školstvo, nie iba jednotlivé triedy alebo školy. Toto nám dokazujú aj jednotlivé výskumy, ktoré sa dajú nájsť, či už Hanushek, Wossmann, čo definovali aj v učiacom Slovensku alebo citovali v učiacom Slovensku, aj štúdia od Daniela Horna, 2013, alebo Poliaci, Macieja Jakubowského, dokonca v Poľsku v 2019. budú rušiť ako keby obdobu osemročných gymnázií, aby začleňovali týchto žiakov. Ale znova budem hovoriť, že tlačme tú diskusiu ku kvalite základných škôl a pýtajme sa, že či si základné školy budú môcť vytvárať predmety nad rámec štátneho vzdelávacieho programu, že či si budú môcť zavádzať väčšie množstvo voliteľných predmetov, alebo im to stále budeme odoberať cez nejaký dejepis alebo možné predmety, ktoré ešte prídu, ako branná výchova a tak ďalej. Že či budú môcť, ja neviem, 30 – 40 % jednotlivých predmetov si dotvárať sami, aby naozaj uspokojovali tie potreby žiakov, ktoré tam budú. Či budú mať učebnice, alebo voľný trh učebníc, toto sú otázky, ktoré by sme mali najbližšie riešiť. A ja takto budem tlačiť na pani ministerku, aby prišla naozaj s konkrétnymi opatreniami, nie s niečím všeobecným, čo potom skončí, čo vysloví a potom skončí v nerealizovateľnom móde. Ďakujem.
Hajko, Jozef, poslanec NR SR (2023-12-08):
Pán predsedajúci, pán minister, kolegyne, kolegovia, ďakujem za udelenie slova. Moja prvá otázka znie, ja som to už povedal aj pred chvíľou, pre koho je určený tento príspevok. Ide o osoby, ktoré budú mať mesačný príjem vyše 2-tisíc eur a môžu získať príspevok až do 150 eur. Ja to vnímam ako pomoc pre strednú vrstvu. Ak chceme pomáhať strednej vrstve na Slovensku, nič proti tomu, ale, samozrejme, že tu máme aj ďalšie vrstvy obyvateľstva, ktorým treba pomáhať. Položme si otázku, predkladateľ, navrhovateľ definuje tento nový príspevok ako sociálnu dávku. Je to priamo v dôvodovej správe. Je sociálna dávka nástroj, ako pomáhať strednej vrstve? Ozaj potrebujeme sociálnou dávkou nazvať niečo, keď pomáhame človeku, ktorý vyslovene bytostne nie je ohrozený? Ak to teda sociálna dávka nie je, je to niečo iné, tak potom si položme otázku, že komu je určená a čo tým vlastne sledujeme. Ak tým sledujeme pomoc určitej skupine obyvateľstva a zároveň, ako počúvame od predstaviteľov vlády, že to je zároveň aj nástroj na to, aby sa podporila výstavba bytov na Slovensku a aby sa podporila stavebná produkcia, tak potom mi tam niečo nesedí. Každý, kto uvádza dva dôvody pri zdôvodnení svojho návrhu a tie dva dôvody sú od seba tak vzdialené, tak možno za nimi je niečo úplne iné. To, čo povedala moja predrečníčka... (Zaznievanie gongu. Prerušenie vystúpenia predsedajúcim.)
Sloboda, Radovan, poslanec NR SR (2022-02-02):
... snažil vecne, vecne diskutovať, vecne pánovi Sujovi argumentovať a dostal predtým ako znôžku poloprávd a nezmyslov, to je reakcia na pána ministra, toto nie je reakcia na pána Suju. Ďakujem za slovo.
Kavecká, Monika, poslankyňa NR SR (2023-06-23):
Ďakujem veľmi pekne všetkým kolegom za ich faktické poznámky, za slová podpory pre zdravotníckych pracovníkov a takisto ďakujem aj pánovi Kočišovi, ktorý to zhodnotil možnože na tému aj vzdelávania stredných zdravotníckych, teda kedysi takto nazývaných zdravotníckych pracovníkov. A vzdelávanie na strednej zdravotníckej škole, my sme nikdy neboli proti tomu, ale skutočne to treba urobiť aj s tými dôsledkami, aj s kompetenciami, aj so zodpovednosťou a je to, bohužiaľ, stále neriešené. Tridsať rokov sa tomu nevenoval nikto, pretože v roku 2004 sa odštartovala taká úžasná Zajacova reforma a tá vlastne pokazila, čo sa dalo, a zase, keď sa nepoučíme z minulosti, keď sme dovolili dať do súkromných rúk tie najzárobkovejšie odvetvia SVaLZ-y, lekárne a všetky tieto veci a vytvoril sme ten trh a ten nám to tu celé pokrivil, ten nám to zdravotníctvo nie vylepšil, ale pokazil a nepoučíme sa z minulosti, napriek tomu tu ešte predkladáme takéto zákony, ktoré nepomáhajú zdravotníctvu, ale, naopak, ešte odlievajú peniaze zo zdravotníctva, tak neviem. A ja sa chcem iba tak opýtať a bez akéhokoľvek útoku našej pani kolegyne Cigánikovej, či chodí na štúdium ošetrovateľstva, a ak bude férová, mi to aj povie, alebo si ho platí, lebo asi dennú formu teda študuje, či si ho platí alebo či teda ho má z verejných zdrojov zaplatené, zo školských peňazí. Ako naozaj, ak mi venuje chvíľu pozornosti, samozrejme, že nie, tá arogancia je taká, aká je, a výsmech je tu obrovský voči tým zdravotníckym pracovníkom. No ďakujem, takže sa asi nedozviem, asi sa bojí mi to povedať.
Jurinová, Erika, poslankyňa NR SR (2016-06-14):
Ďakujem pekne. No v prvom rade ďakujem kolegyni Sone Gaborčákovej za možnože takú genézu kultúrno-spoločenského vývoja Rusínov na Slovensku. Z toho, čo bolo povedané, je asi úplne jasné, že rusínska kultúra, bohužiaľ, upadá. Neupadá ako taká kultúra, ale upadá financovanie možno školstva. Viem, že je to na programe dňa, a pán Budaj veľmi dobre vyjadril možno spôsob, akým by sa dali, dali ošetriť, dala ošetriť podpora menšinového školstva. Rovnako si myslím, ako to tu už bolo povedané niekým iným, myslím, že kolegyňa Remišová, že tuto ide o podčiarknutie splnenia si niektorého z bodov alebo jedného z bodu strany MOST – HÍD, aby sa do..., aby sa proste konalo vo veci národnostných menšín. Ale tak ako aj kolega Budaj povedal, podľa mňa tunák sa miešajú hrušky s jablkami. A spôsob určite nie je správny, ktorý zvolilo ministerstvo. Treba veľmi rozumne rozlišovať, že čo je naozaj efektivita, a to, čo pomôže národnostným menšinám a rozvoju kultúry týchto menšín. Ďakujem.
Blanár, Juraj, podpredseda NR SR (2022-10-18):
Pán poslanec Lehotský s faktickou poznámkou.
Ďuriš Nicholsonová, Lucia, podpredsedníčka NR SR (2018-10-18):
Vyhlasujem rozpravu k tomuto bodu za skončenú a predpokladám, že už nie je čo dodať v rámci záverečného slova, takže prerušujem rokovanie o tomto bode programu. Ďalej nasleduje prvé čítanie o návrhu poslancov Národnej rady Slovenskej republiky Ondreja Dostála, Zuzany Zimenovej, Milana Laurenčíka a Martina Klusa na vydanie zákona, ktorým sa dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov . Návrh zákona má parlamentnú tlač 1177 a návrh na jeho pridelenie na prerokovanie výborom je pod č. 1230. Poprosím pána poslanca Dostála, aby tento návrh zákona uviedol. Nech sa páči.
Lukáč, Jozef, poslanec NR SR (2017-04-07):
Ja na rozdiel od kolegu Blahu ti ďakujem, Erika, za tvoj kompetentný príspevok, ktorý bol vecný, jasný a pomenoval problémy rezortu a to, prečo pán minister nemá čo robiť na svojej stoličke. Ďakujem.
P. Paška, predseda NR SR: (2006-12-12):
Hlasujeme. (Hlasovanie.) 144 prítomných, 82 za, 20 proti, 42 sa zdržalo. Konštatujem, že sme schválili vládny návrh zákona o veterinárnej starostlivosti. Ďakujem pekne, pani spravodajkyňa. Ďalší, kto bude uvádzať v druhom čítaní hlasovanie, a to o návrhu poslanca Národnej rady Slovenskej republiky Zsolta Simona na vydanie zákona, ktorým sa mení a dopĺňa zákon Národnej rady Slovenskej republiky č. 152/1995 Z. z. o potravinách v znení neskorších predpisov , je pán poslanec Ján Čech. Je to tlač 80. Nech sa páči, pán poslanec.
Danko, Andrej, podpredseda NR SR (2023-12-18):
Pán poslanec Sulík.
Hrnčiar, Andrej, podpredseda NR SR (2016-06-15):
Ďakujem. Pýtam sa, či sa chce niekto prihlásiť do rozpravy ústne. Končím možnosť nahlásiť sa do rozpravy ústne. Prihlásili sa traja páni poslanci. Nech sa páči, pán poslanec Poliačik.
Žitňanská, Lucia, poslankyňa NR SR (2012-06-26):
Nie. Chcem sa vyjadriť k tomu hlasovaniu, lebo naozaj to bol jeden návrh, ktorý sme podpisovali ako poslanci, ktorí sme podpisovali jedným podpisom sa pod tri mená, preto si myslím, že by sa malo o tých troch menách hlasovať naraz.
Blanár, Juraj, podpredseda NR SR (2023-03-30):
Ďakujem pani poslankyni Kaveckej. Konštatujem, že Národná rada zvolila pána Milana Antola za člena Rady rozhlasu a televízie Slovenska za oblasť televízie. A teraz ešte poprosím o informáciu o voľbe člena Rady rozhlasu a televízie Slovenska za oblasť ekonómie. Poprosím povereného pána poslanca overovateľova Dobeša, aby nás informoval o výsledku voľby.
Richter, Ján, poslanec NR SR (2021-11-04):
Ďakujem pekne, pán podpredseda. Veľmi stručne, ak dovolíte. Ak sme skonštatovali po mimoriadnom sociálnom výbore, že pán minister nepresvedčil minimálne opozičných poslancov a z toho titulu sme volili cestu vyslovenia nedôvery tu v pléne Národnej rady, môžem aj po tomto pokuse skonštatovať, že pán minister nepresvedčil. Nepresvedčil preto, že politická zodpovednosť vyplývajúca, by som povedal, z riešenia prvej pomoci, a to hlavne tej kauzy nešťastnej Okresného úradu práce, sociálnych vecí a rodiny v Pezinku, má jednoznačne všetky princípy pre to, aby vyvodil aj svoju osobnú politickú zodpovednosť. Tá prvá pomoc celkove je, je veľmi potrebná. Je to vlastne jediný prvok systémový, ktorý rieši aj zamestnávateľov, aj zamestnancov z hľadiska zachovania zamestnanosti, z hľadiska kompenzácie jednotlivých firiem, ale, ale to nešťastné nastavenie, na základe ktorého bolo potrebné robiť ďalšie úpravy, to znamená, že prvá pomoc plus, prvá pomoc dvakrát plus, čo ja vítam, lebo to je navyšovanie tých prostriedkov, si za ten rok a pol možno žiadala urobiť aj isté úpravy alebo konkretizáciu aj z hľadiska systému kontroly. Ten systém kontroly ukázal aj v tomto prípade, že má svoje veľké diery a je potrebné aj v tejto chvíli, lebo tá pomoc nekončí, sa nad tým veľmi vážne zamyslieť a, a riešiť jednoducho tento problém. Nepôsobí dobre ani tá posledná kauza alebo problém z hľadiska nevyplatenia všetkých prostriedkov vzhľadom na to, že niekto v tej štátnej správe, konkrétne z rezortu, zle vyrátal nejaký vzorec na vyplácanie týchto kompenzácií, namiesto 100 % 80 %, čo znamená, že namiesto 1 100 maxima dostávali ľudia 880, čo je nejakých 220 eur rozdiel. Treba povedať, že podľa vyjadrenia pána ministra je to takmer 5 000 zamestnávateľov. To znamená, že veľké množstvo, ktoré síce sa bude teraz doplácať, pretože rezort povedal, že sa stala chyba. No len aj to je do istej miery výsledkom toho, že takéto chyby by sa stávať nemali. Pretože to nie je otázka jedného zamestnanca, po ňom bolo potrebné, aby sa isté veci kontrolovali. To je tak vážna vec, ktorá zasahuje v podstate celé Slovensko, že by sa to stávať nemalo. Aj to len dokresľuje, že prvá pomoc je dobrá, je dôležitá, je potrebná, ale z hľadiska logistiky a manažovania má svoje veľmi veľké úskalia a jednoducho problémy. Preto si myslím, že tá politická zodpovednosť, ktorú žiadam, je namieste a mala by byť v tomto prípade aj vyvodená. Ďakujem.
Bugár, Béla, podpredseda NR SR (2016-10-12):
Tak to navrhol pán predseda a nikto nebol proti.
Potocký, Milan, poslanec NR SR (2022-06-22):
Pán predseda, týmto sme odhlasovali všetky body zo spoločnej správy. Pristúpime k hlasovaniu o pozmeňujúcich návrhoch z rozpravy v poradí, v akom boli prednesené. Pán predseda, najprv budeme hlasovať o prvom pozmeňujúcom návrhu poslanca Šefčíka. Pán poslanec požiadal, aby sa o bode 18 jeho pozmeňujúceho návrhu hlasovala samostatne. Pán predsedajúci, teraz dajte hlasovať o bodoch 1 až 17 prvého pozmeňujúceho návrhu poslanca Šefčíka.
Gažovičová, Tina, poslankyňa NR SR (2024-05-14):
Ďakujem za slovo, pán predsedajúci. Ja veľmi pekne ďakujem kolegyni Stohlovej a dodatočne aj kolegovi Hlinovi za to, že veľmi jasnou rečou pomenúvajú, čo sa tu deje. A ja tiež teda nie som odborníčka na zelené témy, nazvem to, alebo na ochranu životného prostredia, ale ako naozaj stačí. A dúfam, že čo najviac ľudí si vypočuje aspoň jeden z vašich príspevkov, lebo naozaj sa stačí na chvíľu na to započúvať, stačí si na päť minút rozkliknúť dokumenty k tomuto zákonu a je úplne evidentné, že je to absolútne pokrytecký zákon, ktorý úplne iné tvrdí, ako naozaj budú tie dopady. A ešte tu evidentne ani vaši vlastní poslanci, ktorí za to pravdepodobne idete zahlasovať, neviete, čo tam vlastne je napísané. Ako úplne že najzákladnejšia vec legislatívneho procesu, tuto sa hovorí o výraznom zjednodušovaní výrubu stromov a dôvodová správa sa tvári, že to nemá žiaden dopad na životné prostredie. Tak to je akoby len úplne že najzákladnejšia vec, že evidentne to nemôže byť pravda. Tváriť sa, že dôvodom na zjednodušené vyrúbanie stromov, aby sa nemal medveď kde skryť a umožniť zjednodušený výrub stromov všade, prakticky všade vrátane miest, vrátane developerských plôch. Ako naozaj už si ťažko viem predstaviť absurdnejšiu výhovorku a naozaj, naozaj ma mrzí, že s takýmto niečím sa musí Národná rada zaoberať. Ďakujem.
P. Hrušovský, predseda NR SR: (2003-11-05):
Prosím pána predkladateľa pozmeňujúceho návrhu, pána spravodajcu, ako aj člena vlády zodpovedného za návrh, ktorý prerokúvame, aby skoordinovali svoj ďalší postup pri hlasovaní o návrhu zákona. (Prestávka.) (Po prestávke.)
Hlina, Alojz, poslanec NR SR (2012-07-31):
Ďakujem veľmi pekne. Pán podpredseda Figeľ už možno vie, že, že ja na rozdiel od mojich kolegov nezdieľam ten názor, ani si nemyslím, že sme tá najgeniálnejšia krajina na svete a ostatné krajiny sú hlúpe a nezodpovedné, lebo neodvádzajú 9 % do druhého piliera. Ja s tým, paradoxne a možno prekvapivo, nemám problém, aby sme odvádzali 4, ja mám problém s niečím úplne iným. Problém s tým, že jeden príklad, na príklade to poviem. DSS-ky, DSS-ky za minulý rok dostali 25 mil. eur za správu tých fondov. Ja som si taký jednoduchý, možno trošku demagogický výpočet spravil, že keby priemerná mzda bola 1 500 aj s odvodmi, tak DSS-ky by mohli zamestnávať 17 000 ľudí. Toľko nezamestnáva ani Volkswagen, ani VSŽ. Čiže mne ten návrh, ktorý hovorí, ja predpokladám, že to asi nejaký omyl sa stal alebo preklep, že sa im zvýšia tie poplatky, je fakt len omylom. Príde mi to nenáležité, aby sa tieto poplatky zvyšovali. Ak sa za to kúpil ten zmier, že DSS-ky boli ticho doteraz, tak teraz im to kľudne môžete, lebo sme v skrátenom, kľudne im to môžete šupnúť, nestihnú ani reagovať. Naozaj mi to príde nenáležité proste, tieto poplatky zvyšovať. A druhý problém mám, mám problém s tým skrátením preto, lebo ja som chcel pripraviť pozmeňovacie návrhy na možné personálne zlyhanie štatutárov DSS-ky, DSS-ek. Ja ich vyhodnocujem ako riziká a dokonca veľké riziká, ktoré tu hrozia. Existujúci zákon ich nerieši dostatočne. Neviem, či to stihnem. Aby sa nám totižto nestalo, že zistíme už neskoro, že nevravím, že sa to stane, ale stať sa môže, a v našej krajine sa veľa vecí stáva, ktoré sme nečakali, že trebárs nám niektorý štatutár sa bude správať nezodpovedne až tak, že ohrozí dôchodky občanov. To len potom bude problém. Čiže s týmto mám problém. Uvidím, skúsim, verím, že prípadne nebudete mať problém takéto pozmeňovacie návrhy podporiť. Ďakujem.
R. Raši, minister zdravotníctva SR: (2010-03-04):
K charakteristickým črtám moderného ošetrovateľstva patrí aj systematické hodnotenie a plánovanie uspokojovania potrieb chorého človeka tak, ako to deklaruje aj komora našich sestier a toto uspokojovanie potrieb realizujú prostredníctvom ošetrovateľského procesu, v ktorom sa sestry, pôrodné asistentky alebo iní zdravotnícki pracovníci zaoberajú človekom ako komplexnou bytosťou, t. j. z hľadiska bio-psycho-sociálneho a duchovného. Zjednodušenie ošetrovateľského procesu v rámci poskytovania ošetrovateľskej starostlivosti v súčasnosti nie je potrebné vzhľadom na skutočnosť, že v súčasnosti sa už vedie zdravotná dokumentácia v rozsahu ošetrovateľskej starostlivosti už v zjednodušenej podobe, a to na základe vydaného odborného usmernenia ministerstva zdravotníctva o vedení zdravotnej dokumentácie, kde sestry, pôrodné asistentky alebo iní zdravotnícki pracovníci zaznamenávajú do zdravotnej dokumentácie len nasledovné, a to pri príjme osoby vyhotovujú zdravotný záznam vstupného posúdenia zdravotného stavu osoby do preddefinovaného zdravotníckeho tlačiva, zaznamenávajú údaje o zdravotnom stave, problémoch a potrebách osoby na základe celkového posúdenia stavu osoby, pozorovania alebo informácií získaných od blízkych osôb. A v závere tohto posúdenia zadefinujú sesterské diagnózy. Po druhé rozsah poskytovanej ošetrovateľskej starostlivosti zaznamenávajú už len do spoločného dekurzu v chronologickej postupnosti. Pred vydaním tohto odborného usmernenia zaznamenávali rozsah poskytovanej ošetrovateľskej starostlivosti dvojmo, raz do zdravotnej dokumentácie pre lekárov a druhýkrát do ošetrovateľskej dokumentácie pre sestry alebo pôrodné asistentky. A taktiež sme v odbornom usmernení zadefinovali, čo má obsahovať konkrétny zápis sestry, pôrodnej asistentky alebo iného zdravotníckeho pracovníka, či už pri určitom výkone alebo v zmene zdravotného stavu osoby, aby bolo stručne zaznamenané to, čo sa u osoby zrealizovalo alebo zistilo. A po tretie pri prepustení pacienta vyhotovujú ošetrovateľskú prepúšťaciu správu, teda v stručnosti zhodnotia výsledky ošetrovateľskej starostlivosti a táto správa je súčasťou lekárskej prepúšťacej správy. Čiže vydaním odborného usmernenia o vedení zdravotnej dokumentácie sa odbremenila činnosť sestier a teda snažíme sa, aby boli odbremenení od zvýšenej administratívnej byrokracie, čím na jednej strane sa umožní, aby sa viacej venovali pacientovi a na druhej strane aj poskytovaniu kvalitnej ošetrovateľskej starostlivosti. Ďakujem pekne.
Pellegrini, Peter, predseda NR SR (2015-10-30):
Pán poslanec Baláž s reakciou na faktické poznámky.
Kollár, Boris, predseda NR SR (2021-10-20):
Prosím, prezentujme sa a hlasujeme. (Hlasovanie.) Prítomných 132 poslancov, za 132. Konštatujem, že sme schválili vládny návrh novely zákona č. 513/2019 Z. z. o dráhach. Pokračujeme hlasovaním o bode 19 schváleného programu, ktorým je druhé čítanie o vládnom návrhu zákona, ktorým sa mení a dopĺňa zákon č. 474/2013 Z. z. o výbere mýta (tlač 625). Spoločným spravodajcom je člen výboru pre hospodárske záležitosti poslanec Peter Vons. Prosím ho, aby uvádzal hlasovanie. (Hlasovanie o vládnom návrhu zákona, ktorým sa mení a dopĺňa zákon č. 474/2013 Z. z. o výbere mýta za užívanie vymedzených úsekov pozemných komunikácií a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 625.)
Osuský, Peter, poslanec NR SR (2018-10-23):
Ďakujem pekne, pani predsedajúca. Tá neustále sa vracajúca téma verejnej alebo tajnej voľby osôb. Samozrejme, po rokoch totality, keď sa manifestačne volili čelní predstavitelia strany rodnej, bola to vtedy manifestácia buď oddanosti, alebo zbabelosti, alebo čohokoľvek, ale volilo sa fakticky verejne. Potom došlo k pádu totality a konali sa okrúhle stoly, som ich pamätníkom na pracoviskách fakultnej nemocnice. A musím povedať, že vtedy boli ešte v ľuďoch z totality zbytky strachu, a tak sa, dá sa povedať, za štandard začala považovať tajná voľba osôb. O osobách tajne. Musím na druhej strane povedať, že je veľký rozdiel medzi tým, ako napríklad hlasuje zástupkyňa učiteľského zboru pri hlasovaní o voľbe riaditeľa školy, keď táto zastupuje a nesie svoju kožu na trh s tým, že, pripusťme si, existujú šikanujúci riaditelia a zlé pomery na školách, a ona uvíta tajnú voľbu, lebo sa bojí o svoju existenciu. My sa ale nemáme čo báť o našu existenciu. My máme mandát voliča a volič má právo vedieť, ako hlasujeme v jeho zastúpení aj o osobách, a má právo potom našu existenciu nezvolením ohroziť. Ak ju ale skrývame za tajnú voľbu, tak je to čistá zbabelosť. V americkom senáte, ak sa napríklad vyberá vyslanec do nejakej krajiny, tak je tam nielenže smaženie vyberaných kandidátov, ale je vopred jasné, ako kto bude o kom hlasovať... (Prerušenie vystúpenia časomerom.)
B. Bugár, podpredseda NR SR: (2003-10-30):
Takže (hlasy v sále), pán poslanec Lintner, procedurálny návrh. Ľ. Lintner, podpredseda NR SR: Ďakujem za slovo, pán podpredseda. Ja by som chcel ako človek, ktorého sa týka táto voľba, podporiť návrh pána poslanca Šimka, aby sa táto tajná voľba realizovala spôsobom, ktorý navrhol. (Potlesk.)
Šimečka, Michal, podpredseda NR SR (2023-12-20):
Ďakujem pekne. Pani poslankyňa Jaurová s doplňujúcou otázkou.
Blanár, Juraj, podpredseda NR SR (2021-02-04):
Pán poslanec!
Kerekréti, Ján, poslanec NR SR (2020-09-24):
Pán predseda, dajte, prosím, hlasovať o návrhu zákona ako o celku s odporúčaním gestorského výboru schváliť.
Hufková, Eva, poslankyňa NR SR (2014-10-22):
Pán predseda, keďže sme odhlasovali body zo spoločnej správy, hlasovali sme aj o pozmeňujúcich návrhoch poslancov a mám splnomocnenie gestorského výboru, dajte hlasovať o tom, že prerokovaný vládny návrh zákona prerokujeme v treťom čítaní ihneď.
Bublavý, Dušan, poslanec NR SR (2010-12-08):
Ďakujem za slovo, pán predsedajúci. Tiež ma zaujala jedna pasáž, kde sa hovorilo o oddlžení týchto štátnych nemocníc, kde by to vlastne mal zaplatiť, tak ako už po niekoľkokrát, znova štát a potom by sa išlo transformovať na akciové spoločnosti, tí by išli s čistým štítom. Asi treba vymyslieť nejaký iný systém, lebo tam je možnosť, aby aj tie akciovky, by sa mohli nejakým spôsobom spolupodieľať. Ja neviem, ja len takým sedliackym rozumom rozmýšľam a myslím si, aby to riešenie malo nejakú stabilitu a nejakú budúcnosť, takže myslím si, že aj tie akciovky by mali byť nejakým oddlžovacím procesom. Ďakujem za pozornosť.
Gabániová, Darina, poslankyňa NR SR (2011-09-13):
Áno, ďakujem. Pán minister, ja som si dala vypracovať materiál od dostatočne dôveryhodných osôb a ja tam mám trošku iné čísla, ktoré ste vy uvádzali. Tak v roku 1993 po rozdelení republiky Českej a Slovenskej Federatívnej Republiky sme prevzali dlh 28,3 % HDP a v roku 2010 bol 41,0 HDP. A najvyšší dlh bol v roku 2000, a to 53,3 % HDP, kedy prišlo k nákladnému ozdraveniu bánk, jednorazový zhoršujúci vplyv, 160 mld. slovenských korún. A v roku 2010 sa v podstate, potom sa to ozdravovalo, potom, samozrejme, začal stúpať po nástupe globálnej hospodárskej krízy, takže dosiahol 41 % opäť. Tak ja neviem, s akými číslami ste nás to tu ohurovali. Ďalej by som povedala ešte jednu vec. Musí si každý predsa z občanov našej republiky uvedomiť ten váš zjavný podvod na voličoch, keď ste do popredia, resp. do kampane využili novú tvár v podstate pani premiérku, ktorá vám urobila to piár smerom k voličom, vďaka čomu voliči uverili, že ste nový, ako keby prepracovaný subjekt a ponúkli ste im niečo vo voľbách, čo neplníte. Neplníte! Neponúkate ani istotu, ani výstupy, ani sa neopierate o obec odborníkov, zaťažujete občanov a stále robíte zo Slovenska skúšobnú skúmavku. Mám vystúpenie, tak potom budem k tomu konkrétnejšia.
P. Paška, predseda NR SR: (2007-11-28):
(Hlasovanie.) 139 prítomných, 62 za, 68 proti, 7 sa zdržalo, 2 nehlasovali. Tento návrh sme neschválili. Ďalej.
Kollár, Boris, predseda NR SR (2023-03-28):
Ďakujem pekne. Vyhlasujem rozpravu za skončenú. Chce k rozprave zaujať stanovisko navrhovateľ? Nie. Chce, žiada si záverečné slovo spravodajca? Pýtam sa, pán spoločný spravodajca, môžete... môže... Aha. Môžme hlasovať? Dobre, pristúpime k hlasovaniu. Prosím spoločného spravodajcu z výboru pre hospodárske záležitosti pána poslanca Petra Vonsa, aby hlasovanie uvádzal. (Hlasovanie o návrhu poslancov Národnej rady Slovenskej republiky Karola Galeka a Tomáša Šudíka na vydanie zákona, ktorým sa mení a dopĺňa zákon č. 657/2004 Z. z. o tepelnej energetike v znení neskorších predpisov a ktorým sa dopĺňa zákon č. 250/2012 Z. z. o regulácii v sieťových odvetviach v znení neskorších predpisov , tlač 1371.)
P. Hrušovský, predseda NR SR: (2004-10-28):
(Hlasovanie.) 142 prítomných, 140 za, 2 sa zdržali. Návrh sme schválili. Ďalší návrh.
Šimečka, Michal, podpredseda NR SR (2023-12-12):
Ďakujem veľmi pekne. S faktickou poznámkou ako prvý pán poslanec Grendel.
Rošková, Ľubica, poslankyňa NR SR (2015-12-02):
Ďakujem veľmi pekne, ospravedlňujem sa, ale boli sme losovať otázky, takže preto moje zdržanie. Takže dovoľte, vážená pani podpredsedníčka, kolegyne, kolegovia, aby som prečítala zápisnicu o výsledku tajného hlasovania o návrhu na voľbu komisára pre deti, ktoré sa konalo 2. decembra 2015. Na tajné hlasovanie o návrhu na voľbu komisára pre deti bolo vydaných a poslanci si osobne prevzali 132 hlasovacích lístkov, teda na voľbe bolo prítomných 132 poslancov. Po vykonaní tajného hlasovania, overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na voľbu komisára pre deti zo 132 odovzdaných hlasovacích lístkov boli 4 neplatné a 128 platných. Podľa platných hlasovacích lístkov overovatelia zistili, že: – za pani Natáliu Blahovú hlasovalo za 16 poslancov, proti 66, zdržalo sa hlasovania 46; – za Ondreja Galla hlasovalo za 7, hlasovalo proti 65, zdržalo sa hlasovania 56; – za Jozefa Mikloška hlasovalo za 25, hlasovalo proti 57, zdržalo sa hlasovania 46; – za pani Vieru Tomanovú hlasovalo za 75, hlasovalo proti 37, hlasovania sa zdržalo 16. Na voľbu komisára pre deti je potrebný súhlas nadpolovičnej väčšiny prítomných poslancov. Overovatelia konštatujú, že v tajnom hlasovaní bola za komisára pre deti zvolená pani Viera Tomanová. Overovatelia poverujú svojho člena Ľubicu Roškovú oznámiť výsledok hlasovania Národnej rade Slovenskej republiky. Ďakujem. (Potlesk.)
Blanár, Juraj, podpredseda NR SR (2021-05-12):
Pán poslanec Radovan Kazda s faktickou poznámkou, nech sa páči.
V. Veteška, podpredseda NR SR: (2005-03-15):
Nasledujúcim bodom programu je prvé čítanie o návrhu poslancov Národnej rady Slovenskej republiky Jozefa Hurbana a Branislava Opaterného na vydanie ústavného zákona, ktorým sa mení a dopĺňa ústavný zákon č. 357/2004 Z. z. o ochrane verejného záujmu pri výkone funkcií verejných funkcionárov . Návrh ústavného zákona ste dostali ako tlač č. 1032. Návrh na jeho pridelenie výborom máte v rozhodnutí č. 1036. Dávam slovo poslancovi Opaternému, aby návrh ústavného zákona uviedol. B. Opaterný, poslanec: Ďakujem, pán predsedajúci. Vážené kolegyne, vážení kolegovia, v rámci svojich právomocí verejní funkcionári rozhodujú o dôležitých otázkach verejného záujmu, pričom sú veľmi často vystavovaní tlakom rôznych lobistických skupín jednotlivcov, ktoré, samozrejme, sledujú svoje skupinové alebo individuálne záujmy na úkor záujmu verejného. Verejný funkcionár sa preto veľakrát môže dostať do situácie, keď môže svojím rozhodnutím zabezpečiť sebe, svojim blízkym alebo určitej skupine ľudí majetkový alebo iný prospech na úkor verejného záujmu. Platný ústavný zákon je súčasťou systému osobitných povinností a obmedzení ustanovených verejným funkcionárom vrátane zákazu výkonu niektorých funkcií, zamestnaní a činností paralelne s výkonom verejnej funkcie, ktorých účelom je zabrániť alebo aspoň obmedziť vznik situácie, keď môže verejný činiteľ zneužiť svoju funkciu v prospech seba a svojich blízkych. Predkladaný návrh ústavného zákona, ktorým sa mení a dopĺňa ústavný zákon č. 357/2004 Z. z. o ochrane verejného záujmu pri výkone funkcií verejných funkcionárov, rieši problematiku nezlučiteľnosti funkcie poslanca Národnej rady Slovenskej republiky s funkciou starostu obce a predsedu vyššieho územného celku, ako aj nezlučiteľnosti funkcie starostu obce s funkciou predsedu vyššieho územného celku. Táto nezlučiteľnosť sa navrhuje zaviesť nielen z dôvodu možného vzniku rozporu záujmov pri výkone uvedených funkcií, ale aj v skutočnosti, že ak verejný funkcionár vykonáva súbežne viaceré funkcie, zamestnania alebo činnosti definované týmto ústavným zákonom, ako z časového i vecného hľadiska je nemožné, aby ich vykonával zodpovedne a s plným nasadením. Nakoniec aj v našom parlamente sú toho svedectvom časté absencie niektorých poslancov. Ďakujem za pozornosť.
K. Tóthová, poslankyňa: (2005-01-20):
Som rada, pán predseda, že ste vyjadrili svoju nespokojnosť. Som rada, že bola táto otázka vyžrebovaná, lebo inak by sa možno verejnosť nedozvedela, že ste s tým boli nespokojný, pretože ste svoju nespokojnosť nedali verejne najavo. A myslím si, že predseda vlády by to mal urobiť. Preto opakujem, som rada, že to je teraz. Pokiaľ hovoríte o Rade STV, no tá je parlamentom málo postihnuteľná a najmä preto, že opozičné návrhy na zmenu vzťahu parlament a táto rada neprešli, žiaľ, hlasovaním poslancov vládnej koalície, takže parlament nemá tú kompetenciu, ktorú by mohol mať. Ba dokonca televízia už neprenáša ani celé prenosy, pretože časť kráti a nedáva v televízii. Povšimnite si to, pán predseda. Ďakujem vám inak za odpoveď.
P. Hrušovský, podpredseda NR SR: (2002-02-21):
Konštatujem, že bod 14 sme neschválili. Pán poslanec Kandráč, nech sa páči. P. Kandráč, poslanec: Pán predsedajúci, prosil by som, keby sme mohli o bodoch 15, 16, 17 spoločne hlasovať.
Karahuta, Jaroslav, poslanec NR SR (2023-06-21):
Ja by som len v krátkosti, kolegovia. Tak ako bol upravený tento pozmeňujúci návrh, ktorý prečítala pani poslankyňa Garstková, nie je to šité na pána Petrasa, je to šité vôbec na prenájom chát. Čiže je to, je to na, vlastne na všetkých, ktorí sa nachádzajú v Tatranskom národnom parku. A k poznámke pani poslankyni Zemanovej. Ja viem, že cítite potrebu kopať do Rodiny, lebo sme dobrým terčom, ale potom buďme spravodliví, bavme sa o pozmeňujúcom návrhu pri súdnej mape, ktorý bol takto čítaný, bavme sa o prevode majetku do správy národného parku, kde sa miliardové majetky prevádzali bez analýzy, bez analýzy dopadov a pri porušení míľnikov plánu obnovy. Ja som ten plán obnovy mal naštudovaný. My sme porušili všetko. Dvanásť minút pred hlasovaním sa hodinu a pol čítal pozmeňovák. Takže potom kopme sa navzájom takto a snáď z toho niečo vyjde. Možno nejaká modrina, ale určite nie dobrý výsledok. Ďakujem pekne.
Pellegrini, Peter, podpredseda NR SR (2020-07-08):
Ďakujem pekne.
Paška, Pavol, predseda NR SR (2014-05-13):
Pani poslankyňa, opäť to isté. Navrhujete znenie uznesenia? Tak vás poprosím, aby bolo predložené, aby sme vedeli, o čom teda ideme. Alebo chcete informáciu? Bolo tam viac informácií. Najprv ste hovorili o vláde. Dobre, chcete od vlády informáciu o zabezpečení hranice alebo chcete od parlamentu prijatie uznesenia s nejakým textom? Ak áno, tak ho potrebujeme. V dobrom teraz, kolegyne, kolegovia, veď nerobme z toho, o čomkoľvek sa v pléne, ak sa rozhodneme, budeme o tom, čo považujeme za správne, baviť. Ale takéto všeobecné formulácie, potom je to zmätočné aj pre kolegyne a kolegov, o čom majú vlastne hlasovať, že čo, čo chcete. Pán poslanec Mičovský.
Poliačik, Martin, poslanec NR SR (2019-04-03):
Ďakujem. Dávam návrh, aby sa o bodoch 81 a 82, ktoré mám predkladať, rokovalo až zajtra po ukončení 44. schôdze, keďže dnes som vykázaný z parlamentu a predložiť ich nemôžem a hrozí, že by prišli na poradie. Lebo v podstate už veľa bodov nie je, takže predpokladám, že zajtra ešte bude pokračovať schôdza po odvolávaní ministra. Takže dávam procedurálny návrh, aby sa o nich rokovalo hneď po ukončení zajtrajšej schôdze. Ďakujem.
Choma, Igor, poslanec NR SR (2010-10-21):
Ďakujem pekne. Musím povedať, že zase sa tu zneužívajú nejaké veci a prekrúca sa tu krížom krážom. Viete, ak vy hovoríte o nejakom volebnom podvode, že nebola sprejazdnená cesta z Košíc do Bratislavy a sám ste povedali, že to bolo vyhlásené v roku 2007, no tak to nemohol byť volebný predsa podvod. My sme jasne, a už to tu takisto bolo povedané, jasne zadeklarovali v programovom vyhlásení vlády 100 km a bolo odovzdaných 150. Takže, prosím pekne, toto nie. K tým číslam, o ktorých hovoríte v súvislosti s PPP alebo s balíkmi PPP projektov, nejdem sa vyjadrovať, pretože sústavne dookola motáte všetko, čo sa týka nevýhodnosti, a tak ďalej a tak ďalej, že sú analýzy, a tak ďalej a tak ďalej. Do dnešného dňa nebol schopný nikto, ani pán minister, ani pani predsedníčka vlády, ktorá mne sľúbila v hodine otázok, že mi predloží takú analýzu, do dnešného dňa nebola schopná predložiť nič. A cena diaľničných nálepiek a mýto. Sústavný mýtus o mýte, ktorý hovorí, tu na pôde parlamentu, keď mi niekto povie, že sme vylúčili tri najlacnejšie ponuky. A čo som mal porušiť zákon? Ja mám 13 rozhodnutí Úradu pre verejné obstarávanie a 7 vyhratých krajských súdov o tom, že bolo toto rozhodnutie v poriadku, v súlade so zákonom. Tak prečo tu stále rozprávate, tu na pôde Národnej rady o tom, že sme mali zvoliť najlacnejšiu? Ako? Mali sme porušiť zákon? Ďakujem pekne.
Sulík, Richard, predseda NR SR (2011-07-06):
Prosím, hlasujte teraz. (Hlasovanie.) Prítomných 144 poslancov, hlasovalo 135 za, 1 sa zdržal, 8 nehlasovalo. Schválili sme navrhované uznesenie, a to, že Najvyšší kontrolný úrad vykoná spomínanú kontrolu použitia finančných prostriedkov. Ďakujem pekne, pokračujeme o 14.00 hodine. Procedurálny návrh pani poslankyňa Zmajkovičová.
M. Číž, podpredseda NR SR: (2007-12-12):
Dovoľte aj poďakovať všetkým zamestnancom Kancelárie Národnej rady za mnoho obetavé výkony a konkrétnu pomoc pri výkone našej poslaneckej práce. A, samozrejme, všetko dobré, príjemné prežitie vianočných sviatkov aj občanom Slovenskej republiky v mene poslaneckého klubu SMER. (Potlesk.)
Zmajkovičová, Renáta, podpredsedníčka NR SR (2013-05-29):
Teraz otváram ústnu rozpravu. Pýtam sa, či sa chce niekto prihlásiť do rozpravy ústnej. Nie je tomu tak. Ukončujem možnosť prihlásiť sa do rozpravy. A vyhlasujem všeobecnú rozpravu za skončenú. Chcem sa spýtať, pán poslanec ako navrhovateľ, chcete zaujať stanovisko? (Reakcia navrhovateľa.) Nech sa páči.
Blaha, Ľuboš, podpredseda NR SR (2024-04-16):
Ďakujem pekne, pán poslanec. Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Nie je tomu tak. Vyhlasujem všeobecnú rozpravu za skončenú. Chce k rozprave zaujať stanovisko navrhovateľ? Pravdepodobne nie, keďže žiadna neprebehla, ani pán spravodajca. Takže prerušuje rokovanie o tomto bode programu. Ďalším bodom programu je prvé čítanie o vládnom návrhu zákona, ktorým sa dopĺňa zákon č. 435/2000 Z. z. o námornej plavbe v znení neskorších predpisov. Vládny návrh zákona je pod tlačou 215, návrh na jeho pridelenie na prerokovanie výborom je v rozhodnutí č. 221. Opäť prosím ministra dopravy Jozefa Ráža, aby vládny návrh zákona uviedol. Nech sa páči. (Rokovanie v prvom čítaní o vládnom návrhu zákona, ktorým sa dopĺňa zákon č. 435/2000 Z. z. o námornej plavbe v znení neskorších predpisov , tlač 215.)
Mizík, Stanislav, poslanec NR SR (2019-10-23):
Ďakujem za slovo. Pán Sopko, myslím si, že ste si pomýlil ombudsmana so Santa Klausom. Na našich školách sú tisíce problémov, možno desaťtisíce: mobbing, bossing, šikana. To ombudsman bude lietať po Slovensku, po slovenských školách, ťahať ho budú soby, bude sedieť na saniach a vyrieši každý problém? Bude riešiť mobbing, bossing, šikanu medzi pedagógmi, šikanu medzi žiakmi, šikanu neprispôsobivých detí voči pedagógom, útoky rodičov na rodičov a tak ďalej. Nehovorím vám to v zlom, chráň Boh, len nerozumiem, ako bude stíhať také obrovské množstvo problémov vyriešiť, také kvantum problémov. Alebo mať desiatky zamestnancov, ktorí mu pomôžu riešiť také kvantum problémov? To by som si prosil odpoveď. Ďakujem za slovo.
Hraško, Igor, poslanec NR SR (2013-07-01):
To je novela zákona č. 460/1992 Zb., ktorým sa dopĺňa ústava a zákon č. 39/1993 Z. z.
Bagačka, Michal, poslanec NR SR (2018-01-30):
Pristúpime k hlasovaniu o pozmeňujúcich návrhoch z rozpravy. Dajte, prosím, hlasovať o pozmeňujúcom návrhu pána poslanca Dostála a osobitne o bode 1, osobitne o bode 2. Takže teraz dajte hlasovať o bode 1.
Ľ. Kaník, minister práce, sociálnych vecí a rodiny SR: (2003-11-06):
Podľa predloženého návrhu zákona prejdú do majetku vyšších územných celkov z vlastníctva Slovenskej republiky hnuteľné a nehnuteľné veci v správe právnických osôb v oblasti školstva, sociálnej pomoci a zdravotníctva. Spolu s vecami prejdú do majetku vyšších územných celkov aj súvisiace majetkové práva a záväzky. Okrem záväzkov na úhradu za dodávky tovarov, prác a iných výkonov, ktoré sú po lehote splatnosti a ktoré správca majetku štátu prevzal a neuhradil ku dňu prechodu majetku štátu do vlastníctva vyššieho územného celku. V navrhovanej právnej úprave sa výrazne uvoľňujú podmienky, na základe ktorých sa skončí povinnosť vyššieho územného celku zachovať účelové určenie majetku, ktorý slúži pre potreby školstva, sociálnej pomoci, zdravotníctva a kultúry. Podľa predloženého návrhu o skončení povinnosti zachovať účelové určenie majetku už nebude rozhodovať ústredný orgán štátnej správy, ale o skončení tejto povinnosti rozhodne zastupiteľstvo vyššieho územného celku. Súčasne novela umožňuje vyšším územným celkom vložiť tento majetok ako vklad do majetku obchodnej spoločnosti alebo z neho založiť neziskovú organizáciu. V rámci boja proti korupcii sa do návrhu zákona zapracovalo aj ustanovenie vymedzujúce okruh osôb, ktoré nemôžu nadobudnúť do svojho vlastníctva majetok vyššieho územného celku. Vážené panie poslankyne, vážení páni poslanci, predložený návrh novely o majetku vyšších územných celkov je jedným zo zákonov bezprostredne súvisiacich s procesom decentralizácie verejnej správy, a preto vás prosím o jeho podporu.
Varga, Ivan, poslanec NR SR (2012-11-29):
Ďakujem pekne za slovo. Vážený pán predseda, vážená pani predsedajúca, vážená pani ministerka, kolegyne, kolegovia, ja by som chcel povedať len pár poznámok k vystúpeniu diskutujúcich v tejto rozprave. Je teda naozaj zarážajúce, že vlastne tento spôsob odvodov z dividend vlastne zaviedla predchádzajúca vláda, je to pravda, teda vo výške 10 %, teraz sa to zvyšuje na 14 %. Na začiatku hneď sme povedali, že vlastne ide o zákon, ktorý navyšuje mieru solidarity. To sme povedali na začiatku a takto to je. Ja si myslím, že netreba hovoriť o tom, že vlastne týmto sa nič nezmení, a podnecovať ľudí, aby sa vyhýbali nejakým odvodovým povinnostiam. Je to skutočne také, si myslím, nemiestne, aby poslanec Národnej rady tuná v pléne v Národnej rade nabádal podnikateľov, aby sa vyhýbali odvodovým povinnostiam. Skutočne zle sa to počúva. Ale možnože to zaberie a vlastne niektorí naozaj sa budú tomu vyhýbať. Však naozaj vidíme, koľko vlastne príjmov do štátneho rozpočtu tým, že neplatia sa dane, chýba. Takže ja si myslím, že treba sa na to pozrieť nejako tak normálne. Aj v minulom období v zdravotníckom výbore sme o tom hovorili a vlastne pán minister Uhliarik tiež mal snahu navýšiť to percento platieb štátu za poistencov, za ktorých platí štát, až na to, že teda potom keď sa diskutovalo vlastne s ministrom financií, ktorý chcel stiahnuť rozpočet kvôli tomuto, tak to neurobil. Vtedy všetci solidárne vo výbore bez rozdielu politických tričiek aj pán poslanec Novotný ako predseda výboru hovorili, že áno, toto navrhneme, zahlasujeme za to. No nakoniec z toho nič nebolo. Takže netreba mať prázdne reči a málo skutkov. Tak naozaj treba radšej viacej skutkov a keď to myslíte vážne, tak treba naozaj potom aj to predložiť a hlasovať za to. Ďakujem pekne. To je všetko.
Fico, Robert, predseda vlády SR (2017-12-05):
Pani poslankyňa, ale vy ste tam boli pri tom, to je celý problém. Takže to je základný problém váš. Takže ja len chcem dokončiť tú myšlienku. Prosím. Prosím. Aj v prípade Mikuláša Dzurindu a v prípade Ivana Mikloša si pamätám koniec roku 2010, kedy možno podobným spôsobom išli na nás, ako idete vy na nás. A vtedy som si sadol k počítaču a vtedy som si sadol k počítaču s Robertom Kaliňákom. Robert, stálo nás to koľko? Štrnásť libier? (Reakcia ministra.) Štrnásť britských libier nás to stálo a otvorili sme si britský obchodný register. Za tri dni sme rozbili SDKÚ tak na základe financovania ich politickej strany, že Mikuláš Dzurinda sa rozhodol, že nebude kandidovať ako líder SDKÚ a ako líderka vtedy kandidovala pani Radičová a stala sa potom aj premiérkou. Však nakoniec to aj tak dopadlo, po roku a pol ste sa pekne všetci rozišli. Dámy a páni, my nemáme na vás čas, ale ak nás budete nútiť mať čas, my si zobereme len noviny. Zobereme si len to, čo je napísané na sociálnych sieťach. Zoberme si verejne prístupné informácie a dopadnete ako pán Rajtár. Pol hodina nám to trvalo, pol hodina, nič, základné, elementárne veci, ktoré sú verejne prístupné. A vy si myslíte, že my sa necháme takto urážať?! Vy si myslíte, že ja budem ticho, ak tu niekto zneužíva matku na daňové podvody a tvrdí, že 600 kilometrov denne jazdila na Fabii? (Smiech v sále.) Čo si myslíte, že sme už úplní idioti?! (Potlesk.) Vy si myslíte, že sa nepozrieme na fiktívne prevody firmy, ktorá sa udiala, alebo ten prevod sa udial deň pred daňovou kontrolou alebo pred ďalšími vecami? A prosím aj pána prezidenta, a hovorím to teraz so všetkou úctou k prezidentskej funkcii, nemôže odpovedať na to, že prelietal súkromne milión eur tak, že hovorí, že odpútavame pozornosť od odvolávania Roberta Kaliňáka. Ale veď keď dnes porovnáme to, čo ste vy ponúkli na odvolanie Roberta Kaliňáka, a to, čo my sme na vás našli za pol hodinu, veď by ste sa mali všetci rovno zbaliť a odísť. Veď to je čistá katastrofa, čo ste dnes predviedli! Čistá katastrofa! (Potlesk.) Zneužitie, absolútne zneužitie inštitútu, ktorý sa nazýva odvolávanie konkrétneho ministra. (Doznievanie potlesku.) A opakujem ešte raz, nenechajte sa, prosím, zviklať. A už stačilo! Naozaj hovorím, že už stačilo. Ja som si myslel, že budeme na vás reagovať iným spôsobom, že sa budeme jednoducho brániť tvrdou robotou, že budeme chodiť po tých regiónoch, budeme sa trápiť, budeme ponúkať nejaké riešenia. Nie, vy toto asi potrebujete, vy to asi chcete počuť, vám to asi dobre robí. Nuž, ak vám to teda dobre robí, tak vám to všetkým budeme veľmi radi, ale veľmi radi pripomínať. Ďakujem pekne. (Potlesk.)
M. Číž, podpredseda NR SR: (2007-10-30):
Chceme veľmi vážne hovoriť o veľmi vážnom zákone. V tejto podobe, pán predseda, nám neumožňujete zmysluplnú diskusiu, lebo tohto sa obávam, ani klub sa nezníži, aby o tomto s vami diskutoval a týmto spôsobom a týmto tónom o tých nezmysloch, ktoré ste tu navyprávali. Čo už len ste za tých 8 rokov urobili vy pre rodinnú politiku. Však veď aspoň elementárnu dôveryhodnosť si má človek uvedomiť a má si zvážiť, čo sa tu dialo a nejaké kontexty, čo robil sám a zvažoval možnosti. Akýkoľvek náznak a pokus objektivizovať situáciu, vnímať v nejakom kontexte, čím sa dá polemizovať o tomto, čo ste navyprávali. Čína a jedno dieťa a podobné nezmysly idete tu rozprávať. Je to obrovská škoda, pán podpredseda.
P. Paška, predseda NR SR: (2007-12-04):
(Hlasovanie.) 142 prítomných, 57 za, 60 proti, 23 sa zdržalo, 2 nehlasovali. Návrh sme neprijali.
Laššáková, Jana, podpredsedníčka NR SR (2014-10-22):
Dávam slovo spravodajcovi, ktorého určil navrhnutý gestorský Výbor pre financie a rozpočet, pánovi poslancovi Štefanovi Hrehovi. Nech sa páči, pán spravodajca.
Lipšic, Daniel, poslanec NR SR (2016-09-06):
Znenie bodu 84 ako bodu 1 dnešnej schôdze a zaradenia nového bodu, ktorým je návrh na vyslovenie nedôvery ministrovi vnútra Robertovi Kaliňákovi.
Kamenický, Ladislav, poslanec NR SR (2015-10-01):
Dajte teraz, prosím, hlasovať o pozmeňujúcom návrhu poslanca Alojza Hlinu.
Baránik, Alojz, poslanec NR SR (2017-03-30):
Ospravedlňujem sa. Vážená pani podpredsedníčka, s ospravedlnením dovoľte, aby som uviedol v zmysle § 73 ods. 1 rokovacieho poriadku tento zákon a vystúpil v prvom čítaní ako spravodajca určený ústavnoprávnym výborom. Návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh zákona prerokovali ústavnoprávny výbor, Výbor Národnej rady pre sociálne veci a Výbor Národnej rady pre zdravotníctvo. Za gestorský výbor navrhol ústavnoprávny výbor s tým, aby výbory prerokovali návrh zákona do 5. mája 2017 a gestorský výbor do 9. mája 2017. Zo znenia návrhu je zrejmý účel navrhovanej úpravy. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť výborom vrátane určenia gestorského výboru a lehoty na prerokovanie návrhu vo výboroch v zmysle uvedeného rozhodnutia predsedu Národnej rady. Pani podpredsedníčka, prosím, otvorte všeobecnú rozpravu.
Bašistová, Alena, poslankyňa NR SR (2019-05-15):
Ďakujem. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Nehézová, Jana, poslankyňa NR SR (2018-05-28):
Ďakujem za slovo. Milan, mňa zaujalo tvoje konštatovanie o mnohopočetnej rodine. Moja mama pochádza z ôsmich detí, čo bolo niekedy úplne bežné. Moja stará mama nikdy o potrate nerozmýšľala ani o takej možnosti nikdy nehovorila. Pamätám si, že vždy hovorila: Dieťa je boží dar. Nikdy nehovorila o finančnej situácii, o tom, že nemá dostatok jedla, dostatok vody a iných, no, iného bohatstva. A môžem povedať, že som na ňu hrdá, ako aj na starého otca, že vychovali všetkých osem detí bez bohatstva, bez blahobytu, hlavne s láskou a skromnosťou. A neviem si predstaviť, že by som nemala takú veľkú, krásnu, súdržnú a úžasnú rodinu. Preto potrat pokladám za najhoršiu vec, ktorú môže žena, v úvodzovkách, matka urobiť.
Zemanová, Anna, poslankyňa NR SR (2023-06-13):
... možno o devätnástej...
A. Belousovová, podpredsedníčka NR SR: (2007-06-28):
(Prestávka.) (Po prestávke.)
Blanár, Juraj, podpredseda NR SR (2023-03-28):
Dovŕšila sa jedenásta hodina.
Laššáková, Jana, podpredsedníčka NR SR (2015-03-17):
S reakciou pán navrhovateľ. Nech sa páči, pán poslanec.
P. Hrušovský, podpredseda NR SR: (2002-06-20):
M. Maxon, poslanec: Ale je to môj procedurálny návrh, takže dajte o ňom hlasovať.
A. Belousovová, podpredsedníčka NR SR: (2008-10-22):
Vyčerpali sme vystúpenia všetkých rečníkov, ktorí boli prihlásení do rozpravy, vyhlasujem preto všeobecnú rozpravu za skončenú. Pani ministerka, chcete ako navrhovateľka zaujať k nej stanovisko? Nech sa páči.
Blanár, Juraj, podpredseda NR SR (2020-12-02):
Takže toľko k vystúpeniu pána predsedu Viskupiča A teraz za poslanecký klub SMER – sociálna demokracia vystúpi pán Ladislav Kamenický. Nech sa páči, máte slovo.
Rafaj, Rafael, poslanec NR SR (2011-05-17):
Ďakujem. Pán predseda, žiadam zmenu zaradenia bodov, ide o body 23, 24, 25, v obrátenom poradí. A 25. by išiel ako 23., potom obrátené poradie. Čiže preradiť pred návrh zákona o používaní jazykov menšín návrh skupiny poslancov na prijatie Vyhlásenia Národnej rady k aktivitám vlády a parlamentu Maďarskej republiky a zaň zaradiť návrh zahraničného výboru.
Matovič, Igor, podpredseda vlády a minister financií SR (2022-02-03):
Chcel by som sa...
A. Belousovová, podpredsedníčka NR SR: (2009-02-04):
Pani spravodajkyňa, chcete sa vyjadriť k rozprave? Nie. Ďakujem. Prerušujem rokovanie o tomto bode programu. Ďalej budeme pokračovať prvým čítaním o vládnom návrhu zákona, ktorým sa mení a dopĺňa zákon č. 280/2006 Z. z. o povinnej základnej kvalifikácii a pravidelnom výcviku niektorých vodičov v znení zákona č. 653/2007 Z. z. a o zmene a doplnení niektorých zákonov . Vládny návrh zákona je pod tlačou 886, návrh na jeho pridelenie na prerokovanie výborom je v rozhodnutí č. 916. Prosím pána ministra dopravy, pôšt a telekomunikácií Slovenskej republiky pána Ľubomíra Vážneho, aby vládny návrh zákona uviedol. Nech sa páči, pán minister.